Aive Saaver kõneles, et kasutatud rõivaid, mööblit, lauanõusid ja voodiriideid annetavad neile või toovad sümboolse tasu eest müügile head inimesed, kel kodus üleliigset kraami, mida enam ei vajata. „Oleme väga tänulikud lahketele annetajatele,“ ütles Aive tänusõnad.
#000007
Alguses proovisid nad osta kaupa ka tarnijatelt, kes Norrast ja Rootsist kasutatud riideid Eestisse toovad. „Suurtes prügikottides, mida tuli sorteerima hakata, polnud paljud asjad kvaliteetsed. Soomest aga, kust kaltsukate pidajad enne väga head kraami toomas käisid, pole enam suurt midagi võtta, kuna seal on nüüd masu.“
#000008
Lootusekiire poodides on kasutatud asjad müügil sümboolse tasu eest: hinnad 50 sendist kuni 1 euroni. “Kuna ruumi on vähe, teeme kord nädalas inventuuri. Seismajäänud asjad jagame omakorda teistele abivajajatele. Loomulikult ei aja me uksest välja näiteks eakat prouat, kes toob poodi oma surnud abikaasast järelejäänud palitu, mis aastaid kapis seisnud. Just käis loomade varjupaigast talitaja, kellele andsime vanu plekilisi mantleid koertele allapanekuks ja riidekraami koristustöödeks ning käte pühkimiseks. Oleme asju ka paljulapselistele peredele toidupanga kaudu jaganud,“ kõneles Saaver.
#000009
Jutuajamise keskel poodi sisenenud Lii rääkis, et käib siin tihti. „Aive annab mulle iga kord tasuta mõne uue asja või kampsuni. Näe, kui ilusad teksad ma eelmisel nädalal sain,“ näitas Lii.
#000011
Seejärel ulatas ta Aivele kingituseks enda tehtud pärlid, sest raha tal riiete ostmiseks pole. Naine rääkis, et elab nüüd Rakvere Lille Kodus, kuhu kõik Vao hooldekodu asukad ümber koliti. „Linnas on nii hea elada, mul on oma tuba ja tugiisik ostis kõik uued asjad – kummuti, laua ja isegi televiisori,“ rääkis jutukas Lii ja kutsus endale külla.
#000012
Saaveri sõnul toob Vähiliit MTÜle Lootuskiir iga kuu lõpus tšekid transpordikulude kohta, sest paljudel vähihaigetel napib võimalusi sõita Tallinnasse ja Tartusse keemiaravile. „Kui vähihaige saab diagnoosi, tabab teda šokk ja meeleheide. Kui mitte keegi talle abikätt ei ulata, järgneb kiire surm,“ tõdes Saaver. „Lääne- Virumaal on 30-40 vähihaiget. Näiteks kolme inimese elu, mida oleks pikendada või koguni päästa õnnestunud, jõudis kurva kiire lõpuni seetõttu, et neil polnud võimalik maksta kallite ravimite ja sõidu eest.“
#000013
Pimedate ühingule suurendus- ja lugemisaparaatide ostmiseks aitab MTÜ Lootuskiir korraldada heategevuskontserdi. Üks aparaat maksab 70 eurot ja nägemispuudega inimese invaliidsuspensionist selleks ei piisa.
#000014
MTÜl Lootusekiir saab veebruaris esimene tegutsemisaasta täis. Selle aja jooksul pole nad omavalitsuselt toetust saanud. „Aga kodanikealgatuse korras loodud mittetulundusühing peabki tegutsema ühe aasta, alles siis on võimalik hakata projekte kirjutama ja raha taotlema,“ selgitas heategevuspoe arendusjuht Aive Saaver.
#000016
Pimedate ühingu toetuskontsert toimub 15. veebruaril kell 15 Laekvere rahvamajas. Kui head inimesed aidata soovivad, võivad nad teha annetuse: MTÜ Lootusekiir EE132200221059262937; selgitus: pimedate ühing.
#000017